

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 363-01/23-01/06

**URBROJ:** 2196-19-01-23-01

**Negoslavci,** 04.10.2023. godine

Na temelju članka 22., stavka 1., točke 1. i članka 23., stavka 1. Zakona o komunalnom gospodarstvu („Narodne novine” broj 68/18, 110/18 i 32/20), u svezi članka 26. Zakona o cestama („Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22 i 04/23), članka 33. do 41. Pravilnika o održavanju cesta („Narodne novine” broj 90/14 i 03/21) i članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 01/21), Općinski načelnik Općine Negoslavci dana 04.10.2023. godine donosi

**OPERATIVNI PROGRAM**

**ODRŽAVANJA NERAZVRSTANIH CESTA U ZIMSKOM RAZDOBLJU**

**U SEZONI 2023./2024. GODINE NA PODRUČJU OPĆINE NEGOSLAVCI**

**I UVOD**

**Članak 1.**

Operativni program održavanja nerazvrstanih cesta u zimskom razdoblju na području Općine Negoslavci (u nastavku: Operativni program) podrazumijeva radove neophodne za održavanje prohodnosti cesta i drugih prometnih površina radi sigurnog odvijanja prometa u zimskim uvjetima, koji je određen posebnim propisima.

Operativnim programom je obuhvaćeno održavanje nerazvrstanih i lokalnih cesta u zimskim uvjetima (koje izvršava zimska služba) u periodu od 15. studenog 2023. godine do 15 travnja 2024. godine.

Razdoblje zimske službe može započeti ranije, kao i završiti kasnije od navedenog roka, ovisno o okolnostima.

**Članak 2.**

Tijekom vremenskog razdoblja od usvajanja Operativnog programa do početka radova zimske službe potrebno je učiniti sljedeće:

* organizirati djelatnike,
* pripremiti bager s ralicom.

**II PRIPRAVNOST**

**Članak 3.**

Pripravnost, odnosno dežurstvo se obnaša u vidu pasivne pripravnosti Stožera civilne zaštite Općine Negoslavci, vozača bagera i djelatnika te isti primaju informacije i zahtjeve na kontakt broj naveden u Tablici 1.

|  |  |  |  |
| --- | --- | --- | --- |
| **R.br.** | **Naziv** | **Telefon** | **Odgovorna osoba, Adresa** |
| **1.** | Načelnik Stožera CZ ON i Komunalni redar | 032/517-054 | Siniša Tripunović |
| **2.** | Usluge čišćenja | 032/517-054 | Siniša Tripunović |
| **4.** | Bagerske usluge čišćenja | 032/517-054 | Poljoprivredna zadruga Negoslavci, direktor Dimitrije Božičković |
| **4.** | Djelatnik | 032/517-054 | Radivoj Sredojević |
| **5.** | Djelatnik | 032/517-054 | Mladen Grujin |

**Tablica 1.:** Odgovorne osobe i kontakt telefon odgovornih osoba u zimskoj službi.

**Članak 4.**

Obavljanje radova bagerom na održavanju i čišćenju nerazvrstanih cesta u zimskim uvjetima izvodi se prema rasporedu u Tablici 2.

Održavanje i čišćenje državne ceste D57 na području Negoslavaca, što uključuju Vukovarsku ulicu (dužina: 1.700m) i ulicu Braće Nerandžića (dužina: 1.000m), vrši poduzeće Cesting d.o.o. na temelju koncesije za državne ceste.

Naselje Negoslavci

|  |  |  |  |
| --- | --- | --- | --- |
| **R.br.** | **Ulica** | **Dužina(m)** | **Prioritet** |
| **1.** | Petrovačka | 860 | I |
| **2.** | Željeznička | 895 | I |
| **3.** | Oslobođenja | 780 | II |
| **4.** | Milorada Šerbića | 380 | II |
| **5.** | Partizanska | 476 | II |
| **6.** | Starca Vujadina | 135 | III |
| **7.** | Radnička | 240 | III |

**Tablica 2.:** Redoslijed čišćenja ulica u Negoslavcima.

**Članak 5.**

Čišćenje nogostupa od poledice i snijega ispred zgrada u vlasništvu Općine Negoslavci, doma zdravlja, škole, prostora ispred groblja i puta ispred samog ulaza u groblje obavljaju djelatnici iz Tablice 1.

**4. NADZOR I KONTROLA PROVOĐENJA ZIMSKE SLUŽBE**

**Članak 6.**

Koordinator zimske službe 2023./2024. godine je Načelnik Stožera civilne zaštite Općine Negoslavci i Komunalni redar Općine Negoslavci Siniša Tripunović.

Nadzor i kontrolu izvršenih aktivnosti zimske službe provodit će Komunalni redar Općine Negoslavci.

**5. UVJETI KADA SE ZBOG SIGURNOSTI PROMETA, ISTI OGRANIČAVA ILI POTPUNO ZABRANJUJE**

**Članak 7.**

Ograničenje ili zabrana prometa za pojedine vrste vozila, odnosno zatvaranje za sav promet pojedinih dionica nerazvrstanih cesta se vrši sukladno Pravilniku o opravdanim slučajevima i postupku zatvaranja javnih cesta („Narodne novine“ broj 119/07).

**6. SUSTAV VEZA**

**Članak 8.**

U provođenju Operativnog programa koristi se sustav telefonskih veza (fiksne i mobilne).

Telefonski broj osoba odgovornih u zimskoj službi se nalaze u tablici 1. ovog Operativnog programa i svima će biti omogućeni na znanje.

**7. REALIZACIJA**

**Članak 9.**

Sredstva potrebna za realizaciju Operativnog programa će biti osigurana u Proračunu Općine Negoslavci za 2023., odnosno za 2024. godinu.

Ovaj Operativni program stupa na snagu danom donošenja i objavit će se na internetskoj stranici Općine i na oglasnoj ploči Općine.

**OPĆINSKI NAČELNIK:**

Dušan Jeckov